בראד ג'ונס

בראדלי סקוט ג'ונס (באנגלית: Brad Jones, נולד ב-19 במרץ 1982), הוא כדורגלן אוסטרלי שמשחק בקבוצת פרת' גלורי ובנבחרת אוסטרליה בתפקיד השוער. ג'ונס היה שחקן בקבוצת מידלסברו במשך יותר מעשור, וגם שיחק במועדונים בליגות נמוכות: שלברון, סטוקפורט, רוטרהאם יונייטד ושפילד ונסדיי. בחודש אוגוסט 2010 הוא חתם בליברפול. במרץ 2011, אחרי שני משחקים בלבד בקבוצה, הוא הושאל עד סוף העונה לדרבי קאונטי. בסוף עונת 2014/2015 חתם ג'ונס בקבוצת ברדפורד סיטי מהליגה הראשונה באנגליה לאחר סיום חוזהו בליברפול. לאחר מכן עבר לניימכן, ולבסוף חתם בפיינורד. ג'ונס נולד בארמדל, פרת', מערב אוסטרליה לאב אנגלי. בתחילת דרכו, ג'ונס חתם בביזווטר סיטי, קבוצה אוסטרלית. לאחר ששוחרר מביזווטר סיטי, חתם ג'ונס במידלסברו, והחל לשחק בקבוצת הנוער, לאחר כשנתיים, חתם על חוזה מקצועי במרץ 1999. הוא ערך את הופעת הבכורה שלו בקבוצה בסבב הגביע האנגלי השלישינגד נוטס קאונטי ב-2004 ומאוחר יותר בעונה זו זכה בגביע הליגה. היו לו כמה משחקים במועדונים שאליהם הוא הושאל: בעונת 2001–2002 הוא שיחק שני משחקים בקבוצה האירית שלבורן, הוא עשה את הופעת הבכורה שלו נגד יריבים בוהמיינים מקומיים בפארק דלימוט ועדף 4 שערים בניצחון 4–6 כשאחד מהשערים היה בעיטה ישירה מהרחבה שלו. מאוחר יותר הוא הושאל לסטוקפורט קאונטי ובלקפול. בעונת 06–2005, שיחק עבור מידלסברו, וג'ונס הציל את רוד ואן ניסטלרוי מעונש כשהוא עזב את המשחק נגד מנצ'סטר יונייטד. בחודש אוגוסט 2006, הושאל ג'ונס לשפילד ונסדיי לתקופה של שלושה חודשים, ולאחר מכן חזר לקבוצתו, מידלסברו. ב-17 באוגוסט 2010 חתם בליברפול בעסקה בשווי £2,300,000. הוא נחשב לשחקן "תוצרת-בית" לפי הכללים החדשים של הפרמייר ליג. הוא קיבל את חולצה מספר אחד, אחרי שדייגו קבליירי עזב את המועדון ב-23 באוגוסט. את הופעת הבכורה שלו עשה בסבב השלישי של גביע הליגה נגד נורת'האמפטון טאון ב-23 בספטמבר 2010. המשחק נגמר בתוצאה 2-2 לאחר תוספת זמן, וליברפול הפסידה בפנדלים. כמה שבועות מאוחר יותר, ג'ונס נפצע בכתפו באימון ונעדר בתקופה של חודש. לאחר מכן הוא שיחק ב-15 בדצמבר 2010 ורשם את משחק הליגה האחרון שלו לעונה זו. בסוף מארס, הושאל ג'ונס להמשך עונת 2010–2011 לדרבי קאונטי. הופעת הבכורה שלו הייתה בהפסד 1–4 לקארדיף סיטי. בתאריך 17 באוגוסט 2015, ג'ונס חתם לעונה אחת בברדפורד סיטי. ב-27 באוקטובר 2015 שוחרר מהקבוצה. ב-5 בינואר 2016 חתם בניימכן ההולנדית. משם עבר אחרי סיום העונה לפיינורד. ב-1 באוגוסט 2018 חתם בא-נסר הסעודית. ב-5 באוגוסט 2021 חזר לאחר 22 שנה לאוסטרליה וחתם בפרת' גלורי לשנתיים. הופעת הבכורה בנבחרת אוסטרליה של ג'ונס הייתה ב-5 בפברואר 2007 כאשר הוא החליף את מארק שוורצר במשחק ידידות. הופעת הבכורה שלו בנבחרת שהיא לא משחק ידידות התקיימה ב-2 ביוני 2007 נגד אורוגוואי. הוא היה חלק מהבכורה של אוסטרליה בגביע אסיה 2007. בנוסף, הוא נבחר לאחד משלושת השוערים בסגל הסופי של 23 כדורגלנים של נבחרת אוסטרליה בכדורגל במונדיאל 2010, אבל הוא עזב את הקבוצה כדי לחזור למשפחתו, בעקבות הידיעות על בנו שאובחן עם לוקמיה, ולכן לא חזר לטורניר. בנו בן השש של ג'ונס נפטר ב-18 בנובמבר 2011 לאחר מאבק שנמשך שנה עם לוקמיה. השחקנים של ליברפול לבשו סרטי זרוע שחורים כסימן של אבל במשחק מול צ'לסי (ניצחו 1–2). מידלסברו גביע הפוטבול ליג: 2003/2004 בלקפול פרס הפוטבול ליג: 2003/2004 פיינורד אליפות הולנד: 2016/2017 הגביע ההולנדי: 2017/2018 מגן יוהאן קרויף: 2017 א-נסר אליפות סעודיה: 2018/2019 נבחרת אוסטרליה גביע אוקיאניה לאומות: 2004 מדיה וקבצים בנושא בראד ג'ונס בוויקישיתוף בראד ג'ונס, באתר Transfermarkt בראד ג'ונס, באתר Soccerway בראד ג'ונס, באתר BDFutbol בראד ג'ונס, באתר WorldFootball.net בראד ג'ונס, באתר National Football Teams בראד ג'ונס, באתר FootballDatabase.eu